
TRESTNÝ ROZKAZ V MENE SLOVENSKEJ REPUBLIKY Okresný súd Michalovce, samosudca JUDr. Milan Mitterpák, vydáva podľa § 353 ods. 1 Tr. por. s poukazom na § 241 ods. 1 písm. j) Tr. por. dňa 22.8.2024 v Michalovciach rozhodol: Obvinení: 1./A. B., nar. XX.XX.XXXX v A., trvale bytom C. XX, C. D. E. D. F., 2./G. B., nar. XX.X.XXXX v H., trvale bytom C. XX, uznávajú
sa za
v i n n ý c h,
že
obvinený A. B. aj napriek tomu, že na základe právoplatného uznesenia Okresného súdu Michalovce, sp. zn. 3T/110/2020 zo dňa 11.3.2024, ktorým samosudca na základe žiadosti obvineného rozhodol podľa § 410 ods. 1 Tr. por. tak, že túto žiadosť o odloženie výkonu trestu odňatia slobody odsúdenému A. B. zamietol, ktoré obvinený osobne prevzal dňa 22.3.2024 v obci Tašuľa, okr. Sobrance a bol povinný nastúpiť hneď do 3 dní po doručení predmetného uznesenia, teda do dňa 25.3.2024 v čase od 8.00 h do 15.00 h, výkon trestu odňatia slobody v trvaní 10 mesiacov v Ústave na výkon väzby a Ústave na výkon trestu odňatia slobody v Košiciach, ktorý mu bol uložený trestným rozkazom Okresného súdu Michalovce zo dňa 22.12.2020, sp. zn. 3T/110/2020, právoplatný dňa 9.3.2021, výkon ktorého trestu odňatia slobody mu bol podmienečne odložený na skúšobnú dobu v trvaní 24 mesiacov, pričom uznesením Okresného súdu Michalovce zo dňa 30.1.2024, sp. zn. 3T/110/2020, právoplatným dňa 30.1.2024 bolo vyslovené, že sa v skúšobnej dobe podmienečného odsúdenia neosvedčil a uložený trest odňatia slobody v trvaní 10 mesiacov vykoná, avšak bez vážneho dôvodu, v lehote určenej súdom, výkon nepodmienečného trestu odňatia slobody nenastúpil a do výkonu trestu bol dodaný až policajnou hliadkou Okresného riaditeľstva PZ, Odbor kriminálnej polície Michalovce, dňa 29.4.2024, obvinení A. B. a G. B. ako zákonní zástupcovia mal. S. B., nar. X.X.XXXX, ku ktorému majú povinnosť dbať o jeho všestranný vývoj, sústavnú a dôslednú starostlivosť o jeho výchovu a výživu, vyplývajúcu z ustanovení Zákona o rodine, tieto svoje zákonné povinnosti vychovávať dieťa zanedbávali najmä tým, že nezabezpečili, aby školu riadne navštevoval a umožnili mu tak viesť záhaľčivý život, v dôsledku čoho v školskom roku 2022/2023 v období od 1.12.2022 do 22.2.2023 ako žiak Špeciálnej základnej školy, I. XX, A. mal. Stanislav vymeškal 141 neospravedlnených vyučovacích hodín a v školských rokoch v období od 1.3.2023 do 29.2.2024 ako žiak Špeciálnej základnej školy, Tyršova 1, Sobrance mal. Stanislav vymeškal
52 neospravedlnených vyučovacích hodín, teda celkom za obdobie od 1.12.2022 do 29.2.2024 mal. Stanislav vymeškal 193 neospravedlnených vyučovacích hodín, teda obvinený A. B. - maril výkon rozhodnutia súdu tým, že bez vážneho dôvodu nenastúpil výkon trestu odňatia slobody v lehote stanovenej súdom, obvinení A. B. a G. B. - z nedbanlivosti vydali osobu mladšiu ako osemnásť rokov nebezpečenstvu spustnutia tým, že jej umožnili viesť záhaľčivý život, čím
spáchali
obvinený A. B. - prečin: marenie výkonu úradného rozhodnutia podľa § 348 ods. 1 písm. a/ Tr. zák., obvinení A. B. a G. B. - prečin: ohrozovanie mravnej výchovy mládeže podľa § 211 ods. 1 písm. b/ Tr. zák. z a to sa o d s u d z u j ú obvinený A. B. Podľa § 348 ods. 1 Tr. zák., § 41 ods. 1 Tr. zák. k úhrnnému trestu odňatia slobody vo výmere 3 ( tri ) mesiace. Podľa § 48 ods. 2 písm. b/ Tr. zák. súd obvineného pre výkon trestu odňatia slobody zaraďuje do ústavu na výkon trestu so stredným stupňom stráženia. obvinená G. B. Podľa § 212 ods. 1 Tr. zák. k trestu odňatia slobody vo výmere 3 ( tri ) mesiace. Podľa § 49 ods. 1 písm. a/ Tr. zák. súd obvinenej výkon uloženého trestu podmienečne odkladá. Podľa § 50 ods. 1 Tr. zák. pri povolení podmienečného odkladu výkonu trestu odňatia slobody určuje obvinenej skúšobnú dobu v trvaní 13 (trinásť) mesiacov. Poučenie: Proti trestnému rozkazu môže podať odpor obvinený, osoby, ktoré sú oprávnené podať v jeho prospech odvolanie, ako aj prokurátor. Odpor sa podáva na súde, ktorý trestný rozkaz vydal, a to do 8 dní od jeho doručenia. Poškodený môže podať odpor proti výroku o náhrade škody, ktorým bola priznaná náhrada škody; ak poškodený podá odpor, trestný rozkaz sa ruší vo výroku o náhrade škody. Samosudca odkáže uznesením poškodeného na občianske súdne konanie, prípadne na konanie pred iným príslušným orgánom. Zúčastnená osoba podať odpor proti výroku, ktorým bolo uložené ochranné opatrenie; ak zúčastnená osoba podá odpor, prejedná samosudca návrh na uloženie ochranného opatrenia na verejnom zasadnutí.
Ak proti trestnému rozkazu podá oprávnená osoba v lehote odpor, samosudca nariadi vo veci hlavné pojednávanie; pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu, ani výrokom o ochrannom opatrení obsiahnutými v trestnom rozkaze. Ak je obvinený stíhaný pre trestný čin uvedený v § 211 Tr. poriadku, môže poškodený vziať súhlas s trestným stíhaním späť až dovtedy, kým sa trestný rozkaz nedoručí niektorej z osôb uvedených v odseku 1. Späťvzatím súhlasu sa trestný rozkaz ruší a samosudca trestné stíhanie zastaví. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Ak bol odpor podaný v lehote a nebol vzatý späť, trestný rozkaz sa prednesením obžaloby prokurátorom na hlavnom pojednávaní ruší. Ak sa v určenej lehote nepodá odpor, stane sa trestný rozkaz právoplatným a vykonateľným.

